ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0117/99

υποβολή: Christine Oddy (PSE) προς την Επιτροπή

(2 Φεβρουαρίου 1999)

Θέμα: Διώξεις πιστών Μπαχάï στο Ιράν

Προτίθεται η Ευρωπαϊκή Επιτροπή να προβεί σε σθεναρά διαβήματα προς την κυβέρνηση του Ιράν σχετικά με τις συνεχείς διώξεις οπαδών του Μπαχάϊ, που ανήκουν στη μεγαλύτερη θρησκευτική μειονότητα της χώρας; Στις διώξεις των Μπαχάϊ, που θεωρούνται ως "μη προστατευόμενοι άπιστοι", περιλαμβάνονται εκτελέσεις άνω των 200 μελών από το 1979, φυλακίσεις, αρνήσεις προσλήψεων και χορήγησης συντάξεων, απολύσεις από κυβερνητικά και ακαδημαϊκά αξιώματα καθώς και η πρόσφατη απόπειρα να δικοπεί η λειτουργία του Ινστιτούτου Ανωτέρας Εκπαίδευσης των Μπαχάϊ.

Απάντηση του κ. Marín εξ ονόματος της Επιτροπής

(23 Φεβρουαρίου 1999)

Η Επιτροπή παρακολουθεί με μεγάλη ανησυχία το θέμα των δικαιωμάτων του ανθρώπου στο Ιράν. Στον εκτενή διάλογο μεταξύ της Ένωσης και του Ιράν, από την πλευρά της Ένωσης τίθενται πάντοτε θέματα όσον αφορά τα δικαιώματα του ανθρώπου γενικώς.

Όσον αφορά τη μεταχείριση των μελών των Πιστών Μπαχάι στο Ιράν, η Τρόϊκα της Ένωσης έθεσε ειδικά το θέμα κατά τη διάρκεια συνάντησης με την ιρανική κυβέρνηση στις 18 Δεκεμβρίου 1998.
ΓΡΑΠΤΗ ΕΡΩΤΗΣΗ E-0347/99

υποβολή: Mihail Papayannakis (GUE/NGL) προς την Επιτροπή

(23 Φεβρουαρίου 1999)

Θέμα: Εξυγίανση των ελληνικών ταχυδρομείων

Η Επιτροπή απαντώντας (11.6.1998) στην υπάριθμόν Ε-1370/98 ερώτησή μου σχετικά με την εξυγίανση των ελληνικών ταχυδρομείων (ΕΛΤΑ), αναφέρει ότι "η έναρξη εφαρμογής του επιχειρησιακού προγράμματος "ταχυδρομεία" θα πραγματοποιηθεί σύντομα (στο τέλος Μαΐου 1998)".

Ερωτάται η Επιτροπή εάν και πότε άρχισε να εφαρμόζεται το εν λόγω πρόγραμμα, ποιά είναι η μέχρι σήμερα απορροφητικότητα του επιχειρησιακού προγράμματος "ταχυδρομεία", και πώς έχουν αξιοποιηθεί έως τώρα τα προβλεπόμενα για τα ΕΛΤΑ κονδύλια;

Απάντηση της κας Wulf-Mathies εξ ονόματος της Επιτροπής

(31 Μαρτίου 1999)

Η εφαρμογή του επιχειρησιακού προγράμματος (ΕΠ) "Ταχυδρομεία" ξεκίνησε τον Ιούλιο του 1998, κατά τον ίδιο χρόνο που εγκαταστάθηκε πλήρως και άρχισε να λειτουργεί η Ειδική Μονάδα ΕΛΤΑ (Ελληνικά Ταχυδρομεία), που δημιουργήθηκε για την υλοποίηση των έργων του εν λόγω ΕΠ. Έκτοτε εκτελούνται οι δράσεις εκσυγχρονισμού και επιμόρφωσης των ΕΛΤΑ, έχει δε φθάσει σε ικανοποιητικό βαθμό προόδου η σύνταξη της συγγραφής υποχρεώσεων για τις προκηρύξεις διαγωνισμών όσον αφορά εννέα έργα και πέντε στρατηγικές μελέτες που προβλέπονται από το ΕΠ. Με βάση τα ανωτέρω, εκτιμάται ότι πριν από το θέρος του 1999 θα δημοσιευθούν όλες οι προκηρύξεις, και πριν από το τέλος του έτους θα αναληφθούν υποχρεώσεις για το σύνολο του ΕΠ (σε συμβατικό επίπεδο και σε επίπεδο κοινοτικής χρηματοδότησης).

Η κατάσταση αυτή διερμηνεύεται άλλωστε στην τελευταία απόφαση της επιτροπής παρακολούθησης του ανωτέρω ΕΠ, όπου διευκρινίζεται ότι "η επιτροπή παρακολούθησης στη συνεδρίαση της 17/11/98 επιδοκιμάζει την καταβληθείσα προσπάθεια ως προς τον εκσυγχρονισμό των ΕΛΤΑ, που αντικατοπτρίζεται στην αποδέσμευση της χρηματοδότησης του ΕΠ και στην συντελεσθείσα πρόοδο από την Ειδική Μονάδα στις εργασίες της. Εκφράζει την εμπιστοσύνη της για την υλοποίηση του συνόλου του προγράμματος στο περιορισμένο χρονικό διάστημα που εναπομένει."

Το σημερινό ποσοστό απορρόφησης κεφαλαίων από τα Διαρθρωτικά Ταμεία ανέρχεται σε 25 %, δηλαδή 10,82 εκατ. ευρώ αναλήψεων υποχρεώσεων επί ποσού 43,4 εκατ. ευρώ που προορίζονται για το εν λόγω ΕΠ.
ΓΡΑΠΤΗ ΕΡΩΤΗΣΗ P-0223/99

υποβολή: Daniela Raschhofer (NI) προς την Επιτροπή

(3 Φεβρουαρίου 1999)

Θέμα: Υπόθεση "World Vision Austria"

Στην απάντηση πάνω στην ερώτησή μου (P-3879/98)(1), η Επιτροπή δεν έδωσε πλήρεις και λεπτομερείς απαντήσεις στα ερωτήματά μου. Για τον λόγο αυτό θα προσπαθήσω για μια ακόμη φορά να συγκεκριμενοποιήσω και να διευκρινίσω τα ερωτήματά μου σχετικά με την υπόθεση παροχής βοήθειας στην "World Vision Austria".

1. Στην απάντησή της η Επίτροπος Bonino αναφέρει ότι η Επιτροπή ασχολήθηκε με την υπόθεση αλλά δεν διαθέτει στοιχεία που να της επιτρέπουν να τοποθετηθεί πάνω στις σχετικές καταγγελίες. Διαθέτει στο μεταξύ η Επιτροπή νέα "στοιχεία" για την υπόθεση, τα οποία έχουν οδηγήσει σε κάποια νέα τοποθέτηση και έχει αλλάξει ο βαθμός ενημέρωσης της Επιτροπής επί του προκειμένου σε σχέση με την εποχή της κατάθεσης της πρώτης ερώτησής μου; Εάν ναι, ποιές είναι οι νέες πληροφορίες και εάν όχι, γιατί δεν έχει προβεί σε σχετική ενημέρωση;

2. Μετά τις καταγγελίες για την υπόθεση "World Vision Austria", προέβη η Επιτροπή σε συγκεκριμένο έλεγχο ή προτίθεται να το πράξει;

3. Έγιναν παρεμβάσεις, συζητήσεις ή διάφορες άλλες προτάσεις για να εκτελεστεί πρόγραμμα βοήθειας για τη Βοσνία μέσω της οργάνωσης βοήθειας "World Vision Austria";

4. Ποιός ανέλαβε τον έλεγχο της σωστής εφαρμογής των σχεδίων επί τόπου από αυστριακής πλευράς ή από πλευράς Ευρωπαϊκής Επιτροπής;

5. Σε μια άλλη περίπτωση, η σύζυγος του ευρωβουλευτή Karl Habsburg δήλωσε στην αυστριακή τηλεόραση ότι ο σύζυγός της βοήθησε στη δημιουργία πρόσφορων επαφών με την ΕΕ για την έγκριση επιδοτήσεων. Υπήρξαν τέτοιες επαφές ή διερευνητικές συζητήσεις και στην περίπτωση της "World Vision Austria" με σκοπό τη διάθεση κοινοτικών πόρων για τη Βοσνία;

6. Έχει προβλεφθεί έλεγχος από το Ελεγκτικό Συνέδριο ή από τις εσωτερικές υπηρεσίες εποπτείας της Ευρωπαϊκής Επιτροπής σχετικά με τη σωστή εκτέλεση των σχεδίων; Εάν ναι, μέχρι πότε θα έχουν κατατεθεί οι σχετικές εκθέσεις; Εάν όχι, γιατί δεν έχει προβλεφθεί;

(1) ΕΕ C 207 της 21.7.1999, σελ. 140.
ΓΡΑΠΤΗ ΕΡΩΤΗΣΗ E-0482/99

υποβολή: Cristiana Muscardini (NI) προς την Επιτροπή

(5 Μαρτίου 1999)

Θέμα: Απέλαση και άδειες παραμονής των διακινουμένων εργαζομένων

Μπροστά στη γενναιοδωρία που επέδειξαν οι ιταλικές αρχές έναντι του φαινομένου της μετανάστευσης, ορισμένα ευρωπαϊκά κράτη που στα λόγια κόπτονται για τα ανθρώπινα δικαιώματα και το δικαίωμα ασύλου, ριζοσπαστικοποιούν την πολιτική τους για τη μετανάστευση.

Τούτο συμβαίνει για την Ομοσπονδιακή Δημοκρατία της Γερμανίας όπου οι ενώσεις των ιταλών μεταναστών, με επικεφαλής το γενικό Προξενείο Στουτγάρδης και την τοπική επιτροπή ιταλών στον κόσμο (CTIM) επισημαίνουν υπερβολική χρησιμοποίηση εκ μέρους των εθνικών τοπικών αρχών του δραστικού μέτρου της απέλασης των εργαζομένων άλλων κρατών μελών που είναι ένοχοι για αδικήματα ήσσονος σημασίας τα συχνά υπαγορεύονται από την έλλειψη ενσωμάτωσης που όλα τα κράτη της Ένωσης πρεσβεύουν στα λόγια.

Δεδομένου ότι τα μικρά αυτά αδικήματα, αν και καταδικαστέα, δεν μπορούν να ενταχθούν στην κατηγορία του οργανωμένου εγκλήματος, δεν αποτελούν τον παραμικρό αντικειμενικό κίνδυνο για τα συμφέροντα της φιλοξενούσας χώρας, εντάσσονται σε φαινόμενα που υπαγορεύονται από οικονομικούς περιορισμούς και ως εκ τούτου δεν μπορούν να συνεπάγονται τη δραστική απέλαση του διακινουμένου εργαζομένου, μπορεί η Επιτροπή να παρέμβει στις δικαστικές αρχές της Βάδης-Βυτεμβέργης και της Έσσης προκειμένου να διαφυλαχθεί το κοινοτικό δίκαιο περί ελεύθερης κυκλοφορίας των εργαζομένων, σε πλαίσιο σεβασμού των ανθρωπίνων δικαιωμάτων και της κινητικότητας και ισότητας μεταχείρισης των διακινουμένων εργαζομένων που ήδη ισχύει στην Ένωση;

Κοινή απάντηση

του κ. Monti εξ ονόματος της Επιτροπής

στις γραπτές ερωτήσεις E-0481/99 και E-0482/99

(26 Απριλίου 1999)

Με αφορμή 60 και πλέον αναφορές που υποβλήθηκαν στο Κοινοβούλιο, η Επιτροπή ασχολήθηκε με τα μέτρα απέλασης τα οποία ελήφθησαν από τις αρχές του ομόσπονδου γερμανικού κρατιδίου της Βάδης-Βυρτεμβέργης κατά ιταλών υπηκόων για λόγους δημόσιας τάξης.

Μετά την εξέταση των φακέλων που συνόδευαν τις προαναφερθείσες αναφορές, η Επιτροπή αποφάσισε να κινήσει κατά της Γερμανίας διαδικασία επί παραβάσει. Η διαδικασία αφορά τη συμβατότητα με το κοινοτικό δίκαιο (οδηγία 64/221/ΕΟΚ του Συμβουλίου της 25ης Φεβρουαρίου 1964 περί του συντονισμού των ειδικών μέτρων για τη διακίνηση και τη διαμονή αλλοδαπών, τα οποία δικαιολογούνται για λόγους δημοσίας τάξεως, δημοσίας ασφαλείας ή δημοσίας υγείας(1)) τόσο των μέτρων απέλασης καθαυτών όσο και της γερμανικής νομοθεσίας περί αλλοδαπών βάσει της οποίας ελήφθησαν τα εν λόγω μέτρα.

Το Κοινοβούλιο θα ενημερωθεί για την εξέλιξη της ανωτέρω υπόθεσης παράβασης μέσω των ανακοινώσεων που θα της διαβιβάσει η Επιτροπή στα πλαίσια των προαναφερθεισών αναφορών.

(1) ΕΕ L 56 της 4.4.1964.
(2000/C 27 E/121) GRAPTH ERVTHSH E-1497/99
ypobolh ·:Hans Kronberger (NI) prow to Symboy ·lio
(1 Septembri ·oy 1999)
Ue·ma: Συγκροτη ΄µατα µισθοφο ΄ρων
Τον τελευται ΄ο καιρο ΄ε΄χουν πολλαπλασιαστει ΄τα δηµοσιευ ΄µατα σχετικα ΄µε τα συγκροτη ΄µατα µισθοφο ΄ρων τα οποι ΄α,
κατα΄κανο΄να, οργανω ΄νονται στην Ευρω ΄πη και δρουν κυρι ΄ως στην Αφρικη ΄αλλα΄και σε α ΄λλες εµπο ΄λεµες περιοχε ΄ς.
1. Ει ΄ναι ενη ΄µερο το Συµβου ΄λιο για αυτο ΄το γεγονο ΄ς;
2. Θεωρει ΄το Συµβου ΄λιο ο ΄τι η καταπολε ΄µηση αυτω ΄ν των συγκροτηµα ΄των αποτελει ΄προ΄βληµα που πρε ΄πει να
επιλυθει ΄σε επι ΄πεδο νωσης;
3. Εχει η ΄δη λα ΄βει το Συ ΄µβουλιο µε ΄τρα για την αποτροπη ΄τε΄τοιων αθε ΄µιτων ενεργειω ΄ν; Εα΄ν ναι, ποια ΄;Ε α΄νο΄χι,
γιατι΄ο΄χι;
Apa·nthsh
(22 Oktvbri ·oy 1999)
Το Συµβου ΄λιο σηµει ΄ωσε τις πολυα ΄ριθµες εκθε ΄σεις σχετικα ΄µε ξε ΄νους µισθοφο ΄ρους διαφο ΄ρων ιθαγενειω ΄νσ εχ ω ΄ρες
ο΄πως η ∆ηµοκρατι ΄α του Κονγκο ΄, η Σιε ΄ρρα Λεο ΄νε, η Αγκο ΄λα και τα ∆υτικα ΄Βαλκα ΄νια.
Το Συµβου ΄λιο διατυ ΄πωσε ειδικο ΄τερα τη θε ΄ση του σχετικα ΄µε τους ξε ΄νους µισθοφο ΄ρους στα Συµπερα ΄σµατα ΄του
για την Προ ΄ληψη και την Επι ΄λυση των Συγκρου ΄σεων στην Αφρικη ΄, στις 2 Ιουνι ΄ου 1997, στα οποι ΄α τα κρα ΄τη
µε΄λη ανε ΄λαβαν τη δε ΄σµευση να µελετη ΄σουν τη δυνατο ΄τητα λη ΄ψης περαιτε ΄ρω µε ΄τρων παρεµπο ΄δισης των πολιτω ΄ν
τους απο ΄το να συµµετε ΄χουν σε βι ΄αιες συγκρου ΄σεις ως µισθοφο ΄ροι.
(2000/C 27 E/122) GRAPTH ERVTHSH E-1499/99
ypobolh ·:Hans Kronberger (NI) prow thn Epitroph ·
(1 Septembri ·oy 1999)
Ue·ma: Αδεια κυκλοφορι ΄ας αυστριακω ΄ν προ ïο΄ντων στην ιταλικη ΄αγορα ΄
Οι αυστριακοι ΄κατασκευαστε ΄ς τεχνικω ΄ν προι ¤ο΄ντων ε ΄χουν επανειληµµε ΄νως αντιµετωπι ΄σει προβλη ΄µατα κατα ΄τις
εξαγωγε ΄ς των εµπορευµα ΄των τους στην Ιταλι ΄α. Τα προβλη ΄µατα αυτα ΄οφει΄λονται στην χρονικη ΄καθυστε ΄ρηση της
ε΄γκρισης της κυκλοφορι ΄ας αυτω ΄ν των προι ¤ο΄ντων στην ιταλικη ΄αγορα ΄. (Του ΄το µπορει ΄να σηµαι ΄νει ντε φα ΄κτο
παρεµπο ΄διση της προ ΄σβασης στην αγορα ΄για τους κατασκευαστε ΄ς οι οποι ΄οι, λο ΄γω του συνη ΄θους για την Αυστρι ΄α
µεγε΄θους των µονα ΄δων τους, δεν διαθε ΄τουν τα χρηµατοδοτικα ΄µε΄σα για να αντιµετωπι ΄σουν µια το ΄σο χρονοβο ΄ρα
και δαπανηρη ΄διαδικασι ΄ας).
Οι αυστριακοι ΄κατασκευαστε ΄ς ρυµουλκουµε ΄νων οχηµα ΄των µεταφορα ΄ς υγρη ΄ς κοπρια ΄ς µπορου ΄νµ ο΄νο µε δυσανα ΄-
λογα υψηλη ΄δαπα΄νη να λα ΄βουν α ΄δεια οδικη ΄ς κυκλοφορι ΄ας για τα προι ¤ο΄ντα τους στην Ιταλι ΄α. Αυτο ΄το µε ΄τρο, που
ε΄χει την ι ΄δια επι ΄δραση ο ΄πως οι ποσοτικοι ΄περιορισµοι ΄,ε΄χει αρνητικε ΄ς επιπτω ΄σεις για την ελευ ΄θερη κυκλοφορι ΄α
των εµπορευµα ΄των εντο ΄ς της νωσης.
Η Επιτροπη ΄:
1. Ει ΄ναι ενη ΄µερη για τις διαδικασι ΄ες αυτε ΄ς;
2. χει η ΄δη προβει ΄σε ενε ΄ργειες και εα ΄ν ναι σε ποιες;
3. προτι ΄θεται να πρα ΄ξει του ΄το;C 27 E/98 EL 29.1.2000 Επι΄σηµη Εφηµερι ΄δα των Ευρωπαι ¤κω΄ν Κοινοτη ΄των
ΓΡΑΠΤΗ ΕΡΩΤΗΣΗ E-0367/99

υποβολή: Roberta Angelilli (NI) προς την Επιτροπή

(1 Μαρτίου 1999)

Θέμα: Ελευθέρωση της πώλησης περιοδικών και εφημερίδων

Η Βουλή των Αντιπροσώπων στην Ιταλία ενέκρινε στις 12 Ιανουαρίου το νομοσχέδιο αριθ. 3911: "Νέοι κανόνες που αφορούν τα σημεία πώλησης του ημερήσιου και περιοδικού Τύπου" στο οποίο προβλέπεται ο πειραματισμός νέων μορφών πώλησης των εφημερίδων, οι οποίες θα μπορούν να διανέμονται και σε σημεία πώλησης διαφορετικά από τα σταθερά εξουσιοδοτημένα σημεία πώλησης, όπως τα καπνοπωλεία, τα βενζινοπωλεία, τα κυλικεία, τα πολυκαταστήματα και τα βιβλιοπωλεία.

Ακόμη και τα καταστήματα τα οποία πωλούν είδη συγκεκριμένης κατηγορίας (π.χ. είδη ψαρικής) θα μπορούν να πωλούν περιοδικά που έχουν σχέση με το αντικείμενό τους. Ο νόμος προβλέπει εξάλλου ότι τα καταστήματα που συμμετέχουν στο εν λόγω πείραμα θα μπορούν να πωλούν διαδοχικά εφημερίδες και περιοδικά. Η εν λόγω υπό συζήτηση διάταξη προκάλεσε έντονες αντιδράσεις εκ μέρους των δικαιούχων των εξουσιοδοτημένων σημείων πώλησης, με αφορμή και μια εκστρατεία ενημέρωσης της κοινής γνώμης που διοργάνωσε το περιοδικό "Il Borghese".

Πράγματι, το ως άνω νομοσχέδιο, το οποίο δεν έχει ακόμη εγκριθεί από τη Γερουσία, προσανατολίζεται σε οριστική "ελευθέρωση", χωρίς κανόνες και όρους. Μια τέτοια ελευθέρωση, εφόσον επιβληθεί, ενδέχεται να προκαλέσει σοβαρές οικονομικές ζημίες στους ιδιοκτήτες των εγκεκριμένων σημείων πώλησης (τα περίπτερα), που επί του παρόντος υπακούουν σε αυστηρούς κανόνες όσον αφορά τα ωράρια λειτουργίας και τις βάρδιες αδειών.

Έχοντας υπόψη τα προαναφερθέντα:

1. δεν συμφωνεί άραγε η Επιτροπή ότι η ανεξέλεγκτη και αιφνίδια ελευθέρωση θα συνεπάγεται οικονομικές ζημίες τέτοιου μεγέθους για τους αδειούχους των σημείων πώλησης ώστε να εξαναγκασθούν να κλείσουν και, κατά συνέπεια, να απωλέσουν την εργασία τους;

2. Ποιά είναι η γενικότερη άποψή της Επιτροπής του ως άνω ζητήματος;

Απάντηση του κ. Monti εξ ονόματος της Επιτροπής

(4 Μα ου 1999)

Η Επιτροπή ευχαριστεί την αξιότιμο βουλευτή για την ενημέρωση σχετικά με την νομοθετική αυτή πρωτοβουλία που εξετάζεται από το ιταλικό Κοινοβούλιο. Σύμφωνα με όσα αναφέρει η κα βουλευτής, το νέο καθεστώς, που έχει ως στόχο να τροποποιήσει τις συνθήκες πώλησης των περιοδικών και των εφημερίδων, ανταποκρίνεται σε μια λογική εναρμόνισης στόχος της οποίας είναι να διευκολύνει τους τρόπους άσκησης της δραστηριότητας αυτής. Επομένως, η σκοπιμότητα του νέου νομοσχεδίου δεν δημιουργεί αμφιβολίες όσον αφορά τη συμβατότητά του με τις αρχές της λειτουργίας της εσωτερικής αγοράς και ιδίως της ελευθερίας εγκατάστασης.

Από την άλλη πλευρά, η Επιτροπή δεν μπορεί να κρίνει την αξιολόγηση - που πραγματοποιούν οι αρχές κράτους μέλους - των οικονομικών συνεπειών ενός νέου νομοθετικού μέτρου σχετικά με την κατάσταση ήδη εγκατεστημένων σε εθνικό επίπεδο φορέων εκμετάλλευσης.
ΓΡΑΠΤΗ ΕΡΩΤΗΣΗ E-0635/99

υποβολή: Luigi Moretti (NI) προς την Επιτροπή

(12 Μαρτίου 1999)

Θέμα: Παρουσία ουρανίου στο σκυρόδερμα κατασκευών

Αναφορικά με την απάντηση στην ερώτηση Ε-3490/98(1) σχετικά με την παρουσία ουρανίου στο τσιμέντο κατασκευών.

Μπορεί η Επιτροπή να διευκρινίσει:

1. Εάν η Ιταλία υιοθέτησε την οδηγία 96/29/Ευρατόμ(2) της 13ης Μαρτίου 1996;

2. Εάν ναι, ποιά είναι τα αρμόδια για τους ελέγχους εθνικά και ευρωπαϊκά όργανα;

3. Εάν η εν λόγω οδηγία προβλέπει την ένδειξη του επιπέδου ραδιενεργείας στο χώρο αποθήκευσης του τσιμέντου προκειμένου να προστατεύεται τόσο ο χρήστης όσο και οι εργαζόμενοι του τομέα;

4. Στην περίπτωση που τούτο δεν προβλέπεται, θεωρεί σωστό και σκόπιμο να επιβάλλει την υποχρέωση αυτή στις ευρωπαϊκές επιχειρήσεις παραγωγής τσιμέντου;

Απάντηση της κας Bjerregaard εξ ονόματος της Επιτροπής

(26 Απριλίου 1999)

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την οδηγία 96/29/Ευρατόμ του Συμβουλίου της 31ης Μα ου 1996 για τον καθορισμό των βασικών κανόνων ασφάλειας για την προστασία της υγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες(3), πριν από τις 13 Μα ου 2000. Η Επιτροπή δεν έχει ακόμη πληροφορηθεί ότι αυτό έλαβε χώρα στην Ιταλία.

2. Σύμφωνα με το άρθρο 33 της συνθήκης Ευρατόμ, τα κράτη μέλη υποβάλλουν στην Επιτροπή σχέδιο διατάξεων για την εφαρμογή των βασικών κανόνων. Η Επιτροπή δύναται να εκδώσει συστάσεις που αφορούν τα σχέδια διατάξεων εντός προθεσμίας τριών μηνών από την ημερομηνία της ανακοινώσεως.

3. Βάσει της οδηγίας δεν απαιτείται να υπόκειται το τσιμέντο με υψηλά επίπεδα φυσικής ραδιενέργειας στις απαιτήσεις για την προστασία των εργαζομένων ή του κοινού. Στην περίπτωση εργασιακών δραστηριοτήτων στα πλαίσια των οποίων η παρουσία φυσικών πηγών ακτινοβολίας συνεπάγεται ουσιώδη αύξηση της έκθεσης των εργαζομένων ή του κοινού, τα κράτη μέλη δύνανται, παρόλα ταύτα, να επισημάνουν τις εν λόγω εργασιακές δραστηριότητες ως ανησυχητικές και να απαιτήσουν την εφαρμογή μέτρων προστασίας από την ακτινοβολία σύμφωνα με την οδηγία, ολικώς ή μερικώς.

4. Η Επιτροπή δεν διαθέτει πληροφορίες σχετικά με το κατά πόσον η Ιταλία ή άλλο κράτος μέλος επιβάλλει υποχρέωση στα ευρωπαϊκά εργοστάσια παραγωγής τσιμέντου να επισημαίνουν το επίπεδο ραδιενέργειας στα εμπορευματοκιβώτια τσιμέντου. Το κατά πόσον αυτό θα ήταν δικαιολογημένο πρέπει να εξετασθεί όχι μόνον υπό το φως της οδηγίας 96/29/Ευρατόμ, αλλά και της οδηγίας 89/106/ΕΟΚ του Συμβουλίου της 21ης Δεκεμβρίου 1988 για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών(4) και της σύστασης 90/143/Ευρατόμ της Επιτροπής της 21ης Φεβρουαρίου 1990 για την προστασία του πληθυσμού από την έκθεση στο ραδόνιο μέσα στα κτίρια(5), οι οποίες έχουν μνημονευθεί στην απάντηση της Επιτροπής στην ερώτηση Ε-3490/98(6) του Αξιότιμου Μέλους.

(1) ΕΕ C 341 της 29.11.1999, σελ. 6.

(2) ΕΕ L 159 της 29.6.1996, σελ. 1.

(3) ΕΕ L 159 της 29.6.1996.

(4) ΕΕ L 40 της 11.2.1989.

(5) ΕΕ L 80 της 27.3.1990.

(6) ΕΕ C 341 της 29.11.1999, σελ. 6.
ΓΡΑΠΤΗ ΕΡΩΤΗΣΗ E-0313/99

υποβολή: Klaus Lukas (NI) προς την Επιτροπή

(19 Φεβρουαρίου 1999)

Θέμα: Word Vision (Αυστρία)

Σύμφωνα με πληροφορίες που μας έχουν περιέλθει η Οργάνωση Word Vision της Αυστρίας ανέλαβε για λογαριασμό της Επιτροπής και στο πλαίσιο των προγραμμάτων PHARE και TACIS τη σύναψη συμβάσεων ύψους 3,8 εκατομμυρίων Ecu στη Βοσνία, τη Ρουμανία και τη Μογγολία.

Παρατηρήθηκαν παρατυπίες στα σχέδια αυτά, δηλαδή υποψίες για απάτες και διαφθορά;

Προέβη η Επιτροπή σε έλεγχο των λογιστικών βιβλίων;

Διενεργήθηκαν συστηματικά επιθεωρήσεις επιτόπου για να διαπιστωθεί η διενέργεια των υποτιθέμενων εργασιών;

Διακόπηκαν εγκαίρως τα σχέδια ή ζητήθηκε η επιστροφή καταβληθέντων πόρων; Εάν ναι σε ποιό ύψος;

Κατατέθηκαν αγωγές; Εάν ναι κατά ποίων; Και με ποιές κατηγορίες; Εάν όχι, γιατί;

Ενημερώθηκε η Επιτροπή από την Εισαγγελία της Αυστρίας για τις τρέχουσες ανακρίσεις σχετικά με την Word Vision; Πότε έγινε αυτό; Σε ποιές διαπιστώσεις προέβη η Εισαγγελία της Αυστρίας όσον αφορά τα σχέδια που έτυχαν κοινοτικής επιδότησης;
ΓΡΑΠΤΗ ΕΡΩΤΗΣΗ E-0753/99

υποβολή: Roberta Angelilli (NI) προς την Επιτροπή

(29 Μαρτίου 1999)

Θέμα: Πόροι για τον δήμο Torrita στη Σιένα

Με την απόφαση του περιφερειακού Συμβουλίου Τοσκάνης αριθ. 424 της 3.11.1993 προτεινόταν η ένταξη τμήματος της επικράτειας του δήμου Torrita στη Σιένα στον κατάλογο των μειονεκτικών γεωργικών ζωνών. Οι ενώσεις γεωργών της περιοχής προέβησαν σε επανειλημμένες οχλήσεις στα αρμόδια όργανα, μεταξύ των οποίων και η ΕΕ, προκειμένου να έχουν ενδείξεις σχετικά με τα απαιτούμενα για την εν λόγω ένταξη. Μέχρι σήμερα και μετά από πολλά χρόνια όπως επίσης και πολυάριθμα αιτήματα, δεν υπήρξαν απαντήσεις σχετικά με τις διαδικασίες αυτές.

Μπορεί επομένως η Επιτροπή να αναφέρει:

1. Εάν θεωρεί ότι, δεδομένης της ύπαρξης μιας έγκρισης εκ μέρους του περιφερειακού συμβουλίου βάσει της οδηγίας 75/268/ΕΚ(1), οι ενδιαφερόμενοι περίμεναν υπερβολικά για να αναλάβουν τις ουσιώδεις διευκρινίσεις όσον αφορά την ακολουθητέα διαδικασία;

2. ποιες είναι οι ακολουθητέες διαδικασίες βάσει τη οδηγίας 75/268/ΕΚ για να ενταχθεί η επικράτεια της Torrita Siena στον κατάλογο των μειονεκτικών γεωργικών ζωνών;

3. εάν θεωρεί ότι η αξιοποίηση της επικράτειας του δήμου Torrita της Σιένα είναι γενικού ενδιαφέροντος και άξια λόγου και ότι επομένως πρέπει να χορηγηθούν επειγόντως πόροι για την ανάκαμψη της κληρονομιάς της υπαίθρου;

Απάντηση του κ. Fischler εξ ονόματος της Επιτροπής

(7 Μαΐου 1999)

Η αίτηση για χαρακτηρισμό τμήματος του δήμου "Torrito di Siena" ως μειονεκτικής περιοχής, στην οποία αναφέρεται το Αξιότιμο Μέλος του Κοινοβουλίου, περιλαμβάνεται σε δέσμη αιτημάτων που υπέβαλαν οι ιταλικές περιφέρειες και οι οποίες κοινοποιήθηκαν στην Επιτροπή.

Για λόγους απόδοσης, και για να υπάρξει συμμόρφωση προς τις διαδικασίες που εφαρμόζονται σε άλλα κράτη μέλη, συμφωνήθηκε μεταξύ των ιταλικών αρχών και της Επιτροπής να διεκπεραιωθούν όλες μαζί συγχρόνως οι αιτήσεις για τροποποίηση και επέκταση μειονεκτικών περιοχών. Οι αιτήσεις αυτές αφορούν περίπου 160 δήμους σε τέσσερις ιταλικές περιφέρειες.

Η κοινοτική νομοθεσία (Κανονισμός (ΕΚ) 950/97 του Συμβουλίου της 20 Μαρτίου 1997, για τη βελτίωση της αποτελεσματικότητας των γεωργικών διαρθρώσεων(2)), ορίζει ότι όταν τα κράτη μέλη γνωστοποιούν στην Επιτροπή τις οριακές γραμμές των περιοχών που προτείνουν να χαρακτηριστούν ως μειονεκτικές, υποβάλουν παράλληλα τις πάσης φύσεως σχετικές πληροφορίες για τις περιοχές αυτές. πειτα, η Επιτροπή προβαίνει στην τεχνική εξέταση και, πιθανώς, στο χαρακτηρισμό των επίμαχων περιοχών. Μέχρι στιγμής, οι πληροφορίες που έστειλαν οι ιταλικές αρχές δεν ήσαν επαρκείς για να εξεταστεί η επιλεξιμότητα των εν λόγω περιοχών, και να διενεργηθεί η έγκρισή τους.

Σύντομα θα καταστεί δυνατό για την Επιτροπή να χαρακτηρίσει τις περιοχές βάσει των τρεχόντων κανόνων. σον αφορά τους νέους κανόνες με βάση το σχέδιο κανονισμού του Συμβουλίου για την αγροτική ανάπτυξη(3), η ευθύνη χαρακτηρισμού μειονεκτικών περιοχών θα εναπόκειται στο κράτος μέλος.

(1) ΕΕ L 128 της 19.5.1975, σελ. 1.

(2) ΕΕ L 142 της 2.6.1997.

(3) ΕΕ C 170 της 4.6.1998.
ΓΡΑΠΤΗ ΕΡΩΤΗΣΗ E-0563/99

υποβολή: Roberta Angelilli (NI) προς την Επιτροπή

(12 Μαρτίου 1999)

Θέμα: Αναδιοργάνωση της ΙΕΟΕ και προστασία της απασχόλησης

Στις 29 Ιανουαρίου 1999 το ιταλικό υπουργικό συμβούλιο συζήτησε ένα σχέδιο νομοθετικού διατάγματος σχετικά με την "αναδιοργάνωση της Ιταλικής Εθνικής Ολυμπιακής Επιτροπής". Στο εν λόγω νομοθέτημα προβλέπεται μία "αναδιοργάνωση" που συνεπάγεται, στην πραγματικότητα, σε "άγρια" ιδιωτικοποίηση των διαρθρώσεων της ΙΕΟΕ, αποσυνδέοντάς την από τις διάφορες αθλητικές ομοσπονδίες, σε βαθμό που να κινδυνεύουν σοβαρά τόσο η λειτουργικότητα του φορέα όσο και ικανός αριθμός θέσεων απασχόλησης.

Η ιδιωτικοποίηση του εν λόγω φορέα δεν θα είχε, σε τελευταία ανάλυση, ως αποτέλεσμα τη μείωση του δημοσίου χρέους, αλλά την μεταβίβαση στα χέρια ιδιωτών σημαντικών εσόδων που προέρχονται από διαγωνισμούς και προγνωστικά τα οποία συνδέονται με τις αθλητικές δραστηριότητες (Προπό κ.ά.)

Έχοντας υπόψη τα προαναφερθέντα, θα μπορούσε άραγε η Επιτροπή να αναφέρει:

1. Μήπως, κατά την άποψή της, η "άγρια" ιδιωτικοποίηση της ΙΕΟΕ και των ομοσπονδιών θα έπρεπε να πραγματοποιηθεί σταδιακά, με ιδιαίτερη έμφαση στην προστασία των θέσεων απασχόληση;

2. Μήπως υπάρχει κίνδυνος η διαδικασία ιδιωτικοποίησης να έρχεται σε αντίθεση με τον "Ευρωπαϊκό χάρτη του αθλητισμού" που εγκρίθηκε στη Ρόδο το 1992 από την 7η Συνδιάσκεψη των ευρωπαίων Υπουργών Πολιτισμού;

3. Μήπως με μία τέτοια ιδιωτικοποίηση δεν υπάρχει κίνδυνος να αποστερηθεί το δικαίωμα στην άθληση στις οικονομικά ασθενέστερες τάξεις, λαμβάνοντας υπόψη ότι ελάχιστες είναι οι δημόσιες εγκαταστάσεις που διαχειρίζονται φορείς άλλοι εκτός της ΙΕΟΕ;

4. Ποιά είναι η γενικότερη άποψή της επί του ως άνω ζητήματος;

Απάντηση του κ. Oreja εξ ονόματος της Επιτροπής

(5 Μαΐου 1999)

Η ερώτηση που έθεσε το αξιότιμο μέλος του Κοινοβουλίου υπάγεται στις αρμοδιότητες της ιταλικής κυβέρνησης.

Ωστόσο, στο μέτρο που η αναδιοργάνωση της Ιταλικής Εθνικής Ολυμπιακής Επιτροπής οδηγεί σε ιδιωτικοποίηση την οποία αφορά η εφαρμογή της οδηγίας 77/187/ΕΟΚ(1) του Συμβουλίου, της 14ης Φεβρουαρίου 1977, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, ο προς ον η μεταβίβαση διατηρεί τους όρους εργασίας όπως αυτοί έχουν προβλεφθεί από τον μεταβιβάζοντα.

Σύμφωνα με την οδηγία, η μεταβίβαση επιχείρησης, δεν συνιστά αυτή καθ' εαυτή λόγο απόλυσης για τον μεταβιβάζοντα και τον προς ον η μεταβίβαση (δηλ. ο εκχωρητής ή ο εκδοχέας κατά το άρθρο 4 παρ.1), αλλά αυτή η διάταξη δεν εμποδίζει απολύσεις που είναι δυνατόν να επέλθουν για λόγους οικονομικούς, τεχνικούς ή οργανωτικούς που συνεπάγονται αλλαγές όσον αφορά το προσωπικό.

Υπ' αυτές τις συνθήκες, είναι το εθνικό δίκαιο εκείνο που προβλέπει τη μεταφορά της οδηγίας 77/187/ΕΟΚ, όπως αυτή ερμηνεύτηκε από το Ευρωπαϊκό Δικαστήριο το οποίο ρυθμίζει τις νομικές συνέπειες αυτής της υπόθεσης.

(1) ΕΕ L 61 της 5.3.1977.